CELEX: 62021TN0088
Language: et
Date: 2021-02-12 00:00:00
Title: Kohtuasi T-88/21: 12. veebruaril 2021 esitatud hagi – Paesen versus Euroopa välisteenistus

19.4.2021   
            
            
               ET
            
            
               Euroopa Liidu Teataja
            
            
               C 138/45
            
         
      12. veebruaril 2021 esitatud hagi – Paesen versus Euroopa välisteenistus
      (Kohtuasi T-88/21)
      (2021/C 138/61)
      Kohtumenetluse keel: prantsuse
      
         Pooled
      
      
         Hageja Sandra Paesen (Beersel, Belgia) (esindaja: advokaat M. Casado Garcia-Hirschfeld)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tühistada 10. aprilli 2020. aasta otsus üleviimise kohta mittejuhtivale ametikohale ning teise võimalusena tühistada sama otsusega kinnitatud katseaja aruanne;
               
            
                  —
               
               
                  tühistada ametisse nimetava asutuse 12. mai 2020. aasta otsus, millega jäeti rahuldamata abitaotlus, mille hageja esitas 17. jaanuaril 2020 personalieeskirjade artikli 24 alusel;
               
            
                  —
               
               
                  tühistada vajadusel 4. novembri 2020. aasta rahuldamata jätmise otsus kaebuse kohta, mille hageja esitas personalieeskirjade artikli 90 lõike 2 tähenduses;
               
            
                  —
               
               
                  mõista hagejale talle väidetavalt tekitatud varalise ja mittevaralise kahju eest välja hüvitis põhjusel, et teda on psühholoogiliselt ahistatud ning administratsioon on tegutsenud nõuetevastaselt;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hageja esitab tühistamisega seoses hagi põhjendamiseks neli väidet.
      
                  1.
               
               
                  Esimene väide, mille kohaselt on rikutud põhiõigusi heale haldusele, õigust olla ära kuulatud, tehtud on ilmne hindamisviga ja on kuritarvitatud võimu.
               
            
                  2.
               
               
                  Teine väide, mille kohaselt on rikutud komisjoni otsuse C(2008)5028 keskastme juhtide kohta artiklit 11 ja Euroopa välisteenistuse peasekretäri 15. novembri 2019. aasta otsust ADMIN (2019) 31 ametisse nimetava asutuse ja teenistuslepingute sõlmimise pädevusega asutuse volituste edasidelegeerimise kohta, ning on tehtud ilmne hindamisviga.
               
            
                  3.
               
               
                  Kolmas väide, mis koosneb kahest osast.
                  
                              —
                           
                           
                              Esimene osa, mille kohaselt on rikutud põhjendamiskohustust, mis tuleneb Euroopa Liidu ametnike personalieeskirjade artiklist 25, personalieeskirjade artikli 7 lõiget 1, ja on tehtud ilmne hindamisviga.
                           
                        
                              —
                           
                           
                              Teine osa, mille kohaselt on eiratud personalieeskirjade artiklit 26 ja tehtud ilmne hindamisviga.
                           
                        
            
                  4.
               
               
                  Neljas väide, mille kohaselt on rikutud inimväärikust, inimväärseid töötingimusi, hoolitsemiskohustust ja igasuguse psühholoogilise ahistamise keeldu.